
                                   otsusega nr ….

Aktsiaselts Narva Bussiveod

P Õ H I K I R I
1.    Aktsiaseltsi ärinimi, asukoht, tegevusvaldkond ja majandusaasta
1.1. Aktsiaseltsi ärinimi: Aktsiaselts Narva Bussiveod;

1.2. Aktsiaseltsi asukoht: Narva linn, Ida-Virumaa;

1.3. Aktsiaseltsi tegevusaladeks on:

· ühistransporditeenuse osutamine;
· jäätmevedu;

· heakorrastus- ja haljastustööde teostamine;
· välisvalgustuse paigaldus, remont ja hooldus;

· liikluskorraldust tagavate vahendite hooldus;

· teede ja tänavate hooldustööde teostamine;

· kinnisvara hooldus;

· puistu, haljastustaimede, lillede ja põõsaste istutus- ja hooldustööd;

· teiste teenuste osutamine.

1.4. Käesoleva põhikirja punktis 1.3. nimetatud tegevusaladega seotud teenuste osutamine ja  tööde teostamine on peamiselt seotud aktsionäriks oleva hankijaga ning toimub tema territoriaalse pädevuse piires. 
1.5. Aktsiaseltsi majandustegevus algab 01.jaanuaril ja lõppeb 31.detsembril. esimene majandusaasta algab alates aktsiaseltsi Äriregistrisse kandmise hetkest.

1.6. Aktsiaselts on asutatud määramata ajaks.

2. Aktsiakapital, aktsiad ja reservkapiatal

2.1. Aktsiaseltsi miinimukapitali suuruseks on 447 370,00 EUR.  Aktsiaseltsi kapital  võib olla suurendatud ilma käesoleva Põhikirja muutmiseta kuni 1 789 480,00 EUR.
2.2. Aktsiaseltsi suurenemine on lubatud aktsia nimiväärtuse suurendamise või aktsiaseltsi poolt uute aktsiate väljalaskmise teel.

2.3. Aktsiakapitali vähendamine toimub aktsiaseltsi poolt väljalastud aktsiate kustutamise või kehtiva seadusandlusega ettenähtud korras aktsiate maksumuse vähendamise teel.

2.4. Aktsiakapital on jaotatud ühe  liiki aktsiateks nimiväärtusega 639,10 EUR . Aktsiaseltsil on ainult nimelised aktsiad.
2.5. Aktsiate eest võib tasuda nii rahaliste kui ka mitterahaliste sissemaksetega. Rahalised sissemaksed tuleb tasuda aktsiaseltsi arveldusarvele. Mitterahalisi sissemakseid hindab Nõukogu poolt aktsepteeritud hindaja ja hindamist kontrollib audiitor.

2.6. Kahjumi katmiseks ja aktsiakapitali suurendamiseks moodustab aktsiaselts reservkapitali, mille suuruseks on 1/10 aktsiakapitalist. Kuni nimetatud suuruse saavutamiseni kantakse reservkapitali igal aastal 1/20 puhaskasumist.

3. Aktsiate võõrandamine ja koormamine

3.1. Aktsiate koormamine pole lubatud.

3.2. Võõrandamine toimub kehtivas seadusandluses ettenähtud korras, seejuures on aktsionääridel eelõigus võõrandatud aktsiate ostmiseks. Eesõigus peab olema realiseeritud kahe kuu jooksul.

4. Juhatus

4.1. Aktsiaseltsi juhib Juhatus. Juhatuse koosseisu alammäär on üks ja ülemmäär kolm liiget, kelle valib ja kutsub tagasi Nõukogu. Juhatuse liige ei või olla nõukogu liige. Juhatus valitakse kolmeks aastaks.

4.1.1. Kui juhatusel on üle kahe liikme, valivad juhatuse liikmed endi hulgast juhatuse esimehe, kes korraldab juhatuse tegevust.

4.1.2. Juhul, kui juhatus koosneb rohkem, kui 1 (ühest) liikmest, on ta õiguspädev võtma vastu otsuseid tingimusel, et juhatuse koosolekust võtavad osa vähemalt kaks liiget.

4.1.3. Juhatuse otsus loetakse vastuvõetuks, kui selle vastuvõtmise poolt hääletas enam, kui pool koosolekust osavõtnud juhatuse liikmetest.

4.2. Kõigis õigustoiminguis võib aktsiaseltsi esindada juhatuse esimees üksinda. Juhatuse teised liikmed võivad aktsiaseltsi esindada ühiselt koos juhatuse esimehega.

4.3. Juhatus on kohustatud täitma aktsiaseltsi Nõukogu seaduslikke korraldusi. Käesoleva Põhikirja p.5.4 loetletud tehinguid võib juhatus sooritada ainult Nõukogu nõusolekul.

4.4. Juhatus korraldab aktsiaseltsi asjaajamist ja raamatupidamist.

4.5. Juhatus omab tööandja õigust.

4.6. Juhatus peab esitama üks kord kolme kuu jooksul Nõukogule ülevaate aktsiaseltsi majandustegevusest ja majanduslikust olukorrast.

4.7. Juhatusele makstakse tasu, mille suurus ja väljamaksmise kord määratakse kindlaks Nõukogu otsusega.

5. Nõukogu

5.1. Aktsiaseltsi tegevust planeerib, korraldab juhtimist ja juhataja tegevuse järelvalvet teostab Nõukogu, mis koosneb kolmest liikmest.

5.2. Nõukogu liikmed valib Üldkoosolek kolmeks aastaks. Nõukogu liikmed valivad endi hulgast esimehe, kes korraldab Nõukogu tegevust. Nõukogu liikmed kutsutakse tagasi Üldkoosoleku poolt ja seaduses ettenähtud korras.

5.3. Nõukogu istungid toimuvad vastavalt vajadusele, kuid mitte harvem kui üks kord kolme kuu jooksul. Nõukogu istung on otsustusvõimeline, kui sellest võtab osa üle poole Nõukogu liikmetest.

5.4. Nõukogu nõusolek on vajalik tehingute sooritamiseks, mis väljuvad igapäevase majandustegevuse raamest, eelkõige nende tehingute sooritamiseks, millege kaasneb: 

· aktsiaseltsi nimel nende lepingute sõlmimine, mille rahaline väärtus ületab poole aktsiaseltsi aktsiakapitalist;

· ettevõtte omandamine, võõrandamine või selle tegevuse lõpetamine;

· filiaalide asutamine ja sulgemine;

· investeeringute tegemine, mis ületavad selleks majandusaastaks ettenähtud kulutuste summa;

· laenude ja võlakohustuste võtmine, mis ületavad selleks majandusaastaks ettenähtud summa;

· laenude andmine ja võlakohustuste tagastamine.

5.5. Nõukogu liikmele makstakse tasu, mis vastab teme poolt täidetavate ülesannete iseloomule ja ühiskonna majanduslikule olukorrale. Tasu suuruse ja maksmise korra kehtestab asutaja.

5.6. Nõukogu võtab vastu otsuseid seadusega kehtestatud korras.
6. Üldkoosolek

6.1. Üldkoosolek toimub aktsiaseltsi asukohajärgselt.

6.2. Üldkoosoleku kutsub kokku Juhatus.

6.3. Korraline üldkoosolek kutsutakse kokku kuue kuu jooksul pärast majandusaasta lõppu. Mittekorraline üldkoosolek kutsutakse kokku seadusega ettenähtud juhtudel.

6.4. Juhatus teatab üldkoosoleku kokkukutsumisest kirjalikult kõigile aktsionäridele aktsiaraamatusse kantud aadressil.

6.5. Korralise üldkoosoleku kokkukutsumisest tuleb vähemalt kolm nädalat ette teatada. Mittekorralise üldkoosoleku kokkukutsumisest on vaja vähemalt üks nädal ette teatada. Üldkoosoleku toimumise teates peab olema märgitud ära koht, kus saab tutvuda majandusaasta aruandega.

6.6. Aktsionäride üldkoosolek on pädev otsuseid vastu võtma, kui sellel on esindatud vähemalt pool aktsiatega määratud häältest. Kui üldkoosolek ei ole otsustusvõimeline, siis kutsub juhatus kolme nädala jooksul kokku uue üldkoosoleku sama päevakorraga. Uus üldkoosolek on pädev otsuseid vastu võtma olenemata kohalolevate aktsionäride häälte arvust.

6.7. Üldkoosoleku ainupädevusse kuulub:

· aktsiaseltsi põhikirja muutmine;

· aktsiaseltsi aktsiakapitali suurendamine ja vähendamine;

· nõukogu liikmete valimine ja tagasikutsumine;

· audiitori valimine;

· erikontrolli määramine;

· majandusaasta aruande kinnitamine ja kasumi jaotamine;

· aktsiaseltsi ümberkujundamise, jagamise, jagunemise või selle tegevuse lõppemise otsustamine;

· Juhatuse või Nõukogu liikme või aktsionäride vastu nõude esitamise otsustamine ja Seltsi esindajate määramine;

· Muude seadusega üldkoosoleku pädevusse määratud küsimuste otsustamine.

6.8. Üldkoosoleku otsus loetakse vastuvõetuks, kui selle poolt on hääletatud ühehäälselt. Aktsiaseltsi Põhikirja muutmise otsus võetakse vastu ühehäälselt. 
6.9.  Üldkoosoleku poolt vastuvõetud otsused protokollitakse.

6.10. Igale aktsiale vastab üks hääl üldkoosolekul.

6.11. Kui aktsiaseltsis on ainult üks aktsionär, siis on sellel aktsionäril kõik üldkoosoleku õigused.

7. Aruanded

7.1. Majandusaasta lõppedes koostab Juhatus raamatupidamise aastaaruande ja tegevusaruande Raamatupidamise seadusega kehtestatud korras.

7.2. Pärast raamatupidamise aastaaruande ja tegevusaruande koostamist esitab Juhatus need viivitamatult audiitorile. Raamatupidamise aastaaruanne, tegevusaruanne ja audiitori arvamus ning ettepanekud kasumi jaotamise kohta esitatakse aktsionäride üldkoosolekule.

7.3. Raamatupidamise aastaaruanne tuleb koostada lähtuvalt raamatupidamise seadusest.

8. Kasumi jaotamine

8.1. Aktsionäridele makstakse osa puhaskasumist (dividendid) vastavalt tema aktsiate nimiväärtusele.

8.2. Dividendide väljamaksmise korra kehtestab aktsionöride üldkoosolek.

9. Likvideerimine, ühinemine, jagunemine ja ümberkujundamine.

9.1. Aktsiaseltsi likvideerimine, ühinemine, jagunemine ja ümberkujundamine toimub seaduses sätestatud korras, aktsiaseltsi likvideerijateks on juhatuse liikmed.

